OBRAZAC ZA ODUSTANAK OD UGOVORA

**Potrošač ima pravo da odustane od ugovora zaključenog na daljinu u roku od 14 dana, bez navođenja razloga i bez dodatnih troškova, osim troškova povraćaja robe.**

U slučaju odustanka od ugovora, potrošač ima prava na povraćaj novca u visini kupoprodajne cene ili na zamenu za drugi proizvod u vrednosti kupljene robe. Ukoliko se potrošač odluči na zamenu za drugi proizvod, ovo pravo može ostvariti u skladu sa Pravilima kupovine istaknutim na sajtu [www.licnirazvoj.rs](http://www.licnirazvoj.rs)

Potrošač je dužan da vrati robu trgovcu bez odlaganja, a najkasnije u roku od 14 dana od dana kada je poslao obrazac za odustanak. Smatraće se da je roba vraćena u roku ako je potrošač poslao robu pre isteka roka od 14 dana od trenutka slanja obrasca za odustanak. Prilikom povraćaja robe, obavezno je vratiti robu u ispravnom i nekorišćenom stanju i originalnom neoštećenom pakovanju. Potrošač snosi direktne troškove vraćanja robe.

**Potpisivanjem ovog obrasca potrošač izjavljuje da je saglasan da mu se cena robe vrati kada roba bude vraćena na adresu za prijem obrasca i robe, a da trgovac ima pravo da uskrati vraćanje celokupne kupoprodajne cene ili srazmerno umanji vrednost kupoprodajne cene koja se vraća, ukoliko utvrdi da roba nije u ispravnom stanju zbog toga što je potrošač robom neadekvatno ili nepravilno rukovao. Potrošač je isključivo odgovoran za umanjenu vrednost robe koju vraća.**

**Izjava o privatnosti podataka:** Podaci o ličnosti koje potrošač daje u ovom obrascu služe za evidentiranje izmena u prometu robe i NS-OKOV DOO NOVI SAD, ogranak Matica Book ih neće upotrebljavati u druge svrhe.

UGOVOR O PRODAJI NA DALJINU

Zaključen dana \_\_\_\_\_\_\_\_\_\_ godine u \_\_\_\_\_\_\_\_\_\_\_\_\_\_\_ između:

1.NS-OKOV DOO Novi Sad – ogranak Matica Book, sa sedištem u Novom Sadu, adresa :Hadzi Ruvimova 4, matični broj 08663424, PIB 100460802, kog zastupa Vladan Grbović, direktor (dalje: Prodavac) i

2.\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_, br. \_\_\_\_\_, JMBG: \_\_\_\_\_\_\_\_\_\_\_\_\_\_\_ (dalje: Kupac).

Član 1

Ovim ugovorom Prodavac prodaje, a Kupac kupuje \_\_\_\_\_\_\_\_\_\_\_\_\_\_\_ (dalje: roba).

Prodavac je obavezan da Kupcu preda robu tako da Kupac postane njen vlasnik, dok se Kupac obavezuje da za to isplati cenu i preuzme robu. Ovaj ugovor zaključen je kao ugovor o prodaji na daljinu u smislu Zakona o zaštiti potrošača (dalje: Zakon) jer je zaključen posredstvom internet stranice [www.licnirazvoj.rs](http://www.licnirazvoj.rs)

Član 2

Kupac zaključenjem ovog ugovora potvrđuje da ga je Prodavac pre njegovog zaključenja obavestio o:

1) osnovnim obeležjima robe;

2) poslovnom imenu, matičnom broju, adresi sedišta i broju telefona;

3) prodajnoj ceni, kao i o svim dodatnim poštanskim troškovima i troškovima transporta i isporuke i

I obavezi kupca da ih snosi;

4) načinu plaćanja, načinu i roku isporuke, načinu izvršenja drugih ugovornih obaveza;

5) postojanju zakonske odgovornosti Prodavca zbog nesaobraznosti robe ugovoru;

6) načinu izjavljivanja reklamacije Prodavcu, a naročito o mestu prijema i načinu postupanja Prodavca po

njima, kao i uslovima koji se odnose na ostvarivanje prava Kupca po osnovu saobraznosti;

7) uslovima, vremenskom roku i postupku za ostvarivanje prava na odustanak od ugovora u skladu sa Zakonom;

8) obavezi da plati Prodavcu razumne troškove zbog odustanka u skladu sa Zakonom, odnosno direktne troškove vraćanja robe Prodavcu;

9) o podatku da Kupac ne može da koristi pravo na odustanak ili okolnostima pod kojima kupac gubi pravo na odustanak od ugovora (ako je tako predviđeno zakonom);

10) o mogućnosti vansudskog rešavanja spora i obavezi Prodavca da učestvuje u postupku vansudskog rešavanja spora pred telom, u skladu sa zakonom.

Član 3

Kupac ima pravo na jednostrani raskid ovog ugovora, bez navođenja razloga, u roku od 14 dana od dana kada je roba dospela u državinu Kupca ili lica koje je on ovlastio za prijem robe, uz obavezu Kupca da snosi direktne troškove vraćanja robe.

Ugovarači saglasno konstatuju da je Prodavac predao Kupcu obrazac za jednostrani raskid ugovora.

U slučaju jednostranog raskida, Kupac je dužan da primljenu robu pošalje nazad Prodavcu bez odlaganja, a najkasnije u roku od 14 dana od dana saopštenja izjave o otkazu, bez drugih obaveza povodom raskida ugovora, .izuzev samih troškova vraćanja. Potrošač je isključivo odgovoran za umanjenu vrednost robe koja nastane kao posledica rukovanja robom na način koji nije adekvatan, odnosno prevazilazi ono što je neophodno da bi se ustanovili priroda, karakteristike i funkcionalnost robe.

Prodavac je dužan da Kupcu vrati primljeni novac bez odlaganja, a najkasnije u roku od 14 dana od dana kada je primio obrazac za odustanak. Trgovac može da odloži povraćaj sredstava dok ne dobije robu koja se vraća, ili dok potrošač ne dostavi dokaz da je poslao robu trgovcu u zavisnosti od toga šta nastupa prvo, osim u slučaju kada je trgovac ponudio da sam preuzme robu.

Danom raskida ugovora smatra se dan kada je izjava o raskidu saopštena Prodavcu.

Član 4

Izuzetno od odredbe člana 3. ovog ugovora, Kupac nema pravo na jednostrani raskid ugovora bez opravdanih razloga u slučajevima predviđenim članom 37. Zakona.

Član 5

Prodavac je dužan da Kupcu isporuči robu u roku od 2 radna dana od dana zaključenja ovog ugovora s tim da rok ne može biti duži od 30 dana. Isporuka robe izvršiće se kurirskom službom, a troškove isporuke snosi Kupac. Isporuka će biti izvršena Kupcu ili licu koje je on ovlastio.

Član 6

Kupac je dužan da nakon prijema robe pregleda robu i proveri njenu saobraznost sa naručenom, te da odmah, bez odlaganja istakne postojanje nedostataka koji se mogu uočiti pregledom. **Svako oštećenje pri transportu kupac je dužan da prijavi u roku od 24h od prijema robe** na mail adresu [grbovic.biljana977@gmail.com](mailto:grbovic.biljana977@gmail.com)

Za skrivene nedostatke koji su postojali u momentu prelaska rizika na Kupca, Prodavac odgovara u roku od dve godine od predaje stvari, s tim što se pretpostavlja da su nedostaci postojali u momentu prelaska rizika na Kupca, ako se pokažu u roku kraćem od šest meseci od dana prijema robe, čime se ne isključuje pravo Prodavca da dokazuje suprotno. Momenat prelaska rizika sa Prodavca na Kupca je momenat predaje robe Kupcu ili licu koje je Kupac ovlastio za prijem robe u njegovo ime. U slučaju postojanja nedostataka za koje Prodavac odgovara, na prava Kupca i postupak ostvarivanja prava primenjuju se odredbe Zakona, osim ako je, u skladu sa tim zakonom, ugovoreno drugačije.

Član 7

Kupac se obavezuje da za robu koja je predmet ovog ugovora isplati Prodavcu iznos od \_\_\_\_\_\_\_\_\_\_ dinara.

Član 8

**Kupac je odgovoran za štetu koja nastane propuštanjem da preuzme robu** koju mu je poslao Prodavac u skladu sa ovim ugovorom. Pod štetom se podrazumeva oštećenje na robi, kao i troškovi koje Prodavac ima zbog propuštanja Kupca da preuzme robu, kao što su: troškovi čuvanja, prepakivanja, vraćanja robe i slično. Kupac je saglasan da Prodavac može odbiti ovaj iznos prilikom povraćaja sredstava Kupcu.

Član 9

U slučaju spora, ugovarači su saglasni da se pokuša njegovo rešavanje vansudskim sredstvima u skladu odredbama o potrošačkom sporu predviđenim Zakonom. Kupac može da pokrene postupak vansudskog rešavanja potrošačkog spora u skladu sa Zakonom, a Prodavac je obavezan da učestvuje u postupku pred telom.

Član 10

Ugovor je zaključen posredstvom sredstava komunikacija, i to posredstvom internet stranice [www.licnirazvoj.rs](http://www.licnirazvoj.rs) u jednom originalnom primerku na osnovu koga je napravljeno 4 kopije, od kojih jedna za Kupca, a ostale za Prodavca.

PRODAVAC KUPAC

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_